Liturgikus események, programok

**A hét ünnepei**

**hétfő**: Szent Adalbert püspök, vértanú, egyházmegyénk védőszentje

**kedd:** Sienai Szent Katalin szűz, Európa társvédőszentje

**szerda**: Szent V.Pius pápa

**csütörtök**: Szent József, a munkás

**péntek**: Szent Atanáz püspök, egyháztanító

**szombat**: Szent Fülöp és Jakab apostolok

**Eseménynaptár**

04.28. 17.00 Elsőáldozók csoportja

04.28. 19.30 Idősebb házasok csoportja

04.29. 10.00 Baba-mama kör

04.30. 19.00 Kóruspróba

05.01. Plébániai kirándulás

05.01. 19.00 Virrasztás

05.02. 18.00 Gitáros kórus próba

05.02. Elsőpéntek – katekézisünk a szentmisében: Szűz Mária, az egyház anyja

05.04. 16.00 Egyházzenei koncert

05.05. 17.00 Alsósok csoportja

**Szentmisék, liturgikus templomi események**

**Vasárnap:** 8.45 + Rozália

 10.00 + nagyszülők, édesapa, testvér

 18.30 Hálából 50. házassági évfordulón

**Hétfő:** 7.00 Magyarországért

**Kedd**: 18.30 Lilike gyógyulásáért, + szülők

**Szerda:** 7.00 + Dodó

**Csütörtök:**18.30 Igeliturgia

**Péntek**: 18.30 + édesanya, nagymama

**Szombat:**  18.30 + Zsuzsanna

**Vasárnap** (27)**:** 8.45 + Rozália+ édesanya, édesapa, nagyapa

 10.00 Rózsafüzér Társulat tagjaiért

 18.30 születendő gyermekért

Hirdetések

Április 27-én, irgalmasság vasárnapján, 15 órakor elimádkozzuk az irgalmasság rózsafüzérét.

Az imádság után a Mennyei Csodák című filmet nézhetjük meg.

+++++

Hétfőn 17 órára az elsőáldozók csoportját várjuk.

19.30-kor az idősebb házasok csoportja találkozik.

+++++

**Május 1- én** **plébániai kirándulást** szervezünk Bakonybél-Veszprém útvonalra.

Az autóbusz 7.00-kor indul. Hazaérkezés 19 óra körül.

11.00 Szentmise Bakonybélben. Ebéd a hozottból.

14 óráig lehetőség lesz az arborétum megtekintésére vagy séta Szent Gellért kápolnájához.

15.00 Májusi litánia Bakonybélben.

Jelentkezés a sekrestyében vagy interneten.

A busz költsége **6000,- Ft.**

+++++

Május 4-én 16 órakor egyházzenei hangversenyt tartunk, ahol a húsvéti időszakhoz kapcsolódó különböző liturgikus tételek és szövegek feldolgozásai fognak elhangzani.

Részletek a bejáratoknál elhelyezett plakátokon.

+++++

"Ferenc pápa halálával Szent Péter széke és Róma püspökének tisztsége üres. Ezt nevezik sede vacante időszaknak.

A tegnapi temetéssel 9 napos gyász kezdődött Rómában. Naponta mutatnak be szentmisét az elhunyt pápáért.

Az új pápát megválasztó konklávé utána, május 5-e táján kezdődik.

Imádkozzunk azért, hogy a bíborosok bölcs döntést hozzanak, és az új főpásztor majd Isten szándéka szerint vezesse az egyházat!

+++++

Gondolatok a mai naphoz

**Remény a reménytelenségben**

20 évvel ezelőtt húsvét napjaiban élte II. János Pál pápa élete utolsó napjait. Egy ismerős azt mondta, hogy jelszerű, hogy az irgalmasság vasárnapjának előestéjén, első szombaton halt meg.

Ferenc pápáról tudtuk, hogy nagy beteg. Húsvét vasárnap még megáldotta a várost és a világot (Urbi et Orbi). Még felhangzott a húsvéti üzenete. Majd hétfő reggel elhunyt. A feltámadás üzenetével távozott.

*Jelek, ti világ jelei, ki tud titeket megérteni*, írja Weöres Sándor.

Mennyire fedezem fel húsvét titkát, az evangélium üzenetét?

A mai evangéliumot is évről évre halljuk húsvét második vasárnapján. ma vajon mit üzen nekünk? Ha időt szánsz rá, meghallod azt a sajátos üzenetet, amely ma neked szól!

Jézus megjelenik és küldetést ad. *Hirdessétek az örömhírt, különösen is a* *bűnbocsánat lehetőségét.*

Tamás nincs jelen. Egyedül próbálja feldolgozni a csalódását. Rádöbben, hogy így nem megy. Visszatér a közösségbe. Hogyan vagyok jelen a közösségben?

Nyolc nap múlva Jézus újra megjelenik. Nem akármikor és nem akárhol. Ki kell várni, megmaradva a közösségben, hogy eljöjjön él megerősítsen. Mai, azonnali eredményeket váró korunkban ez különösen is nehéz.

Jézus tudja Tamás feltáteleit. Veletek vagyok mindennap a világ végéig. Akkor is, amikor hallgatok, amikor megvárakoztatlak titeket. Akkor is, amikor üldöznek. Akkor is, amikor szenvedésben van részed. Ebből fakad a reményünk. Fülöp Ákos plébános

A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Húsvét 2. vasárnapja 2025. április 27.



Örüljetek dicsőségteknek, adjatok hálát az Istennek, aki meghívott titeket a mennyek országába, alleluja!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: ApCsel 5, 12-16

Az apostolok keze által sok jel és csoda történt.

Szentlecke: Jel 1, 9-11a.12-13.17-19 Én vagyok az első és az utolsó és az élő.

Evangélium: Jn 20, 19-31

Ne légy hitetlen, hanem hívő!